Nixon (film)

***Nixon*** er en amerikansk biografisk dramafilm fra 1995 som omhandler livet til Richard Nixon, som var president i USA fra 1968 til 1974. Rollen som Nixon spilles av Anthony Hopkins. Regien er ved Oliver Stone. Filmen tar i all hovedsak for seg årene hvor Nixon satt som president.

Filmen ble godt mottatt av filmkritikerne, men ble ingen publikumssuksess. 

## Handling
I Nixon tar regissør Oliver Stone for seg den mest omtalte, den mest hatede og mest elskede presidenten i USA, Richard Nixon. Tiden Nixon regjerte i var urolig; USA slet i Vietnamkrigen og demonstrende fredsaktivister krevde presidentens avgang. Men det som til slutt skulle drive Nixon ut av Det hvite hus var den såkalte Watergate-skandalen. 

Stone har valgt å ta utgangspunkt i såvel mennesket Nixon som presidenten. Han skildres som en mørk og herjet sjel med sterke paranoide tendenser. På slutten av sin tid som president ser han sammensvergelser og fiender over alt, og fremstår ikke som en sterk statsleder. Filmen inneholder også tilbakeblikk i oppveksten hans, som var preget av sterkt religiøse og strenge foreldre, og det antydes at dette var årsaken til hans personlige problemer.

## Om filmen

### Anmelderne
Filmen ble jevn over godt mottatt av kritikerne, noe som gjenspeiles i at den har fått så mye som 75 % på Rotten Tomatoes og 66 % på Metacritic. Den amerikanske filmkritikeren Roger Ebert gav den toppkarakter og beskrev den som en av årets beste filmer.

Den norske nettstedet CINERAMA gav den terningkast seks i 2004. Anmelderen skrev blant annet at: «For deg som er interessert i amerikansk historie og Watergate-skandalen er denne filmen et ”must” på lik linje med *[[Alle presidentens menn (film)|Alle presidentens menn]]*. For deg som bare er interessert i en god film med ypperlige skuespillere og regi, er den også et ”must”! Anbefales på det sterkeste».

#### Andre reaksjoner
To dager før filmen hadde premiere kom the Richard Nixon Library med en uttalelse på vegne av familien til Nixon, der de beskyldte filmen for å sverte Nixon minne. Andre reagerte også sterkt, blant dem Walt Disneys datter, Diane Disney Miller, som skrev et brev til Nixons datter der hun kom med anklager rettet mot Stone om at han hadde påført skade på både familien, presidentembetet og amerikanske historie.

### Publikum
Filmen ble ingen publikumssuksess i USA hvor den kun innbrakte drøyt 13 millioner dollar. Dette var under en tredjedel av produksjonskostnadene, som var på 44 millioner.

### Priser
Den ble nominert til fire Oscar, en BAFTA og en Golden Globe. Den vant flere andre priser.

## Rollebesetning
* Anthony Hopkins : Richard Nixon
* Joan Allen : Pat Nixon
* Powers Boothe : Alexander Haig
* Ed Harris : E. Howard Hunt
* Bob Hoskins : J. Edgar Hoover
* E. G. Marshall : John N. Mitchell
* David Paymer : Ron Ziegler
* David Hyde Pierce : John Dean
* Paul Sorvino : Henry Kissinger
* Mary Steenburgen : Hannah Nixon
* James Patrick Walsh : John Ehrlichman
* James Woods : H.R. Haldeman
* Edward Herrmann : Nelson Rockefeller
* Kevin Dunn : Charles Colson
* Fyvush Finkel : Murray Chotiner
* Annabeth Gish : Julie Nixon Eisenhower
* John C. McGinley : Earl in Training Film

## Referanser


## Eksterne lenker
*